Kedyjś1 żech sie myśłoł, że sękacz to je nojbarzi2 polske ciasto na cołkim świecie. Ôstatnio3 żech trocha posznupoł4 po internecie i sie ôkołzało5, że wszyjske kraje dookoła majōm6 swoje wersje tego ciasta, a tyn nojstarszy recept7 prziszoł pōnojś8 z Niymiec. Dugo ciōngło9 mie do tego, żeby sie takego sękacza abo baumkuchyn narychtować10 na blasze. Normalnie to sie go krynci na rożnie na srogim11 drōngu. Tyn recept to je połōnczynie sękacza i baumkuchen- tyn drugi ja normalnie barzi marcypanowy. Wyszło richtich12 fajnie i wcale sie tego dugo niy rychtuje.
Co potrza?
250 g masła
1 szklōnka cukru
7 jajec
1 szklōnka mōnki pszynnyj
1/2 szklōnki kartofylmyjlu13
2 łeżeczki proszku do pieczynioł
1/2 keliszka rumu abo jaki nalywki ze apfylzinōw14
100 g mielōnych mandli15
ździebko16 soli
Ôddzielcie biołka ôd żōłtek. Żōłtka zmiksujcie ze masłym i cukrym (niyftorzi17 by to kołzali18 uciyrać, ale na to żech je za zgniōły19). Potyn dociepcie tam mōnki, mandli, proszku i dolyjcie sznapsa20. A na kōniec przidzie ubito na sztywno piana ze biołek (dejcie21 dō ni ździebko soli).
Terozki nojważniyjsze- pieczynie. Jo mōm bratruła22, kaj23 je opcja grill i jak tam je regulacja ôd 1 do 5, to żech to robiōł na 2 (3 bōło trocha za mocno). Yno piyrszo warstwa nojlepi zrobić ze podgrzywaniem ze wiyrchu i dołu- tak na 180 stopni.
Wejźcie sie jako sztyrogato24 blacha, wyłōżcie papiōrym abo wysmarujcie masłym, nalyjcie ciynko warstawa ciasta i wrojście do bratruły podrzywanyj ze wiyrchu i spodku. Tak ze 5-7 minut bydzie musiało tam posiedzieć, ale musicie cołki czas wachować25, żeby sie za mocno niy przibrōnołciōło26. Jak bydzie fajnie przipieczōne, to wyciōngcie, nalyjcie zajś ciynko warstwa ciasta i nazod do bratruły, ale terozki już yno grzōnie ôd gōry. Jak za połra minut (ok. 4-5) bydzie przibrōnołcōne, to zajś przidzie nastympno warstwa i tak do samego kōńca. Niy je to za kans27 skōmplikowane i myśla, że dołcie sie rada. A jake maszkycynie potyn bydzie… Smacznego 🙂
1kiedyś
2najbardziej
3ô=ło
4poszukałem
5okazało
6ō- samogłoska w wymowie między o i u
7przepis
8podobno
9ciągnęło
10przygotować
11dużym
12naprawdę
13mąki ziemniaczanej
14pomarańcz
15migdałów
16szczypta
17niektórzy
18kazali
19leniwy
20alkoholu
21dodajcie
22 piekarnik
23gdzie
24prostokątną
25pilnować
26przypiekło
27bardzo
szl_Latn szl_Latn pol_Latn szl_Latn grn_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn pol_Latn scn_Latn szl_Latn pol_Latn pol_Latn pol_Latn slv_Latn pol_Latn pol_Latn pol_Latn pol_Latn pol_Latn vie_Latn taq_Latn szl_Latn pol_Latn hrv_Latn nld_Latn pol_Latn bos_Latn lvs_Latn pol_Latn szl_Latn szl_Latn pol_Latn pol_Latn